Somatologija
Somatologija (grč. σῶμα, σῶματος, sóma – tijelo + λόγος, lógos – nauka, znanje, znanost, učenje) je biološka nauka o tijelu – o oblicima i građi tijela živih bića. Početne faze njenog razvoja datiraju od antropoloških opisa somatotipova , a kasnije je obuhvatila životinjski, biljni, a u konačnici i cjelokupni živi svijet. Uveliko se prožima sa mnogim biološkim naukama, osobito sa citologijom, fiziologijom, histologijom, morfologijom, embriologijom, anatomijom, pa i biohemijskom strukturom organizma. U najširem smislu, somatologija proučava cjelokupnu fiziku, hemiju i biologiju oganizama (naučni pravac: fizikalizam), uključujući i njihovu etologiju. Zanimljivo je da su izvorne (somato)tipove konstitucije ljudskog tijela definirali psihijatri, u cilju početne presumpcije mentalnih stanja i poremećaja kod potencijalnih pacijenata. Somatološki metodi obuhvataju sve oblike somatometrije (mjerenja posmatranih kvantitativnih varijabli) i somatoskopije (posmatranja proučavanih kvalitativnih svojstava).